Pastori 



VEIKKO VAPALAHTI 



on syntynyt 21. 9. 1909 Haminassa. Koko pappismies- 
uransa hän vainovuosien koittamiseen saakka suoritti 
pääasiassa Käkisalmessa. 




* 



Pidä, 



mitä sinu 




a 



on 



Pidä, mitä sinulla on, ettei kukaan ottaisi sinun 



kruunuasi. Ilm. 3: 11. 



Herra sen tietää, onko 




kruunu. Kristus on sen kyllä 



jokaiselle kärsimisellään ja kuolemallaan hankkinut. Ja pyhässä 
kasteessa on se meille itse kullekin annettu. Mutta onko se sai- 
lynyt, olemmeko varjeltuneet vaihtamasta sitä tämän maailman 
hernerokkaan, vai onko meille käynyt kuten Eesaun esikoisoikeu- 
delle kävi, sen tietää Herra. 

Kruunu meillä kyllä pitäisi olla. Sitä pitäisi tavoitella ja sen 
säilyttämisen puolesta pitäisi nähdä vaivaa. Pitäisi toisin sanoen 
elää Kristuksessa, Kristukseen turvautuvana, Kristukseen us- 
koen. Ken täällä syntisenä saa armon, löytää Kristuksessa Vapah- 
tajansa ja varjeltuu Hänessä, hän säilyttää kruununsa, hän pe- 
lastuu. Mutta ken kadottaa Kristuksen, ken luopuu Vapahtajas- 
tansa, hän kadottaa kruununsa eli perintöosansa Jumalan kirk- 
kaudessa. 



Mutta olipa, ystävät, meidän asiamme niin tahi 



■* 



olivatp 



ne hyvin tahi huonosti, yksi on varmaa. Kaikilla meillä on kruu- 
nun omistamisen edellytykset. Jumala ei ole huolehtinut vain 
siitä, että Hän Pojassaan on meille kruunut valmistanut ja että ne 
kasteessa on ikäänkuin päähämme painettu, vaan Hän on pitä- 

nyt huolta myöskin siitä, että meillä on keinot säilyttää kruunum- 
me ja että meillä on keinot jopa saada kadotettukin kruunu 

uudelleen. Me olemme saaneet Herralta paljon, millä pitää pelas- 
tuksemme kruunusta kiinni, millä pysyä Kristuksessa. 

_ 

Ja nyt sanoo otsikkoon merkitty Raamatun sana: Pidä ne! 
Pidä nuo Jumalan annit! Pidä taivaaseenpääsymahdollisuutesi! 
Pidä kiinni keinoista! Jos ne heität, heität mahdollisuutesikin. 

Kadotat kruunusi. 

Paljon on, ystävät, meillä sellaista Herralta saatua, mistä kiin- 
nipitäen meillä voi kerran kirkkauden valtakunnassa olla pelas- 
tuksen kruunu päässä. 

Sellainen anti on esimerkiksi Jumalan sana. Se armonväline, 
jonka kautta yksin Kristus kirkastuu ja uskonsuhde Häneen syn- 
tyy. Usko tulee näet kuulemisesta ja kuuleminen Jumalan sanan 
kautta. Jos meiltä yhteys tähän sanaan katkeaa, jos me pakenem- 
me sanan vaikutuspiiristä pois, silloin voimme olla varmoja, että 
myöskin Kristus-suhde loppuu. Niinkuin ei ihminen voi elää 
ilman leipää, sairaankin on syötävä, niin ei voi kristittykään elää 
elävänä kristittynä ilman sananleipää. Sitä on syötävä — jos 
haluaa elää — vaikkapa väkisin. 

Tämä asia oli selvinnyt apostoli Pietarille. Me muistamme py- 
hästä Raamatusta, miten kerran, erään Jeesuksen ajallisen elä- 
män vaiheen aikana, moniaita ihmisiä luopui Jeesuksen seurasta. 
Kun Jeesus tällöin kääntyi opetuslastensa puoleen ja tiedusteli: 
»Tahdotteko tekin mennä pois?», astui Pietari esiin ja vastasi: 

»Herra, kenen tykö me menisimme? Sinulla on iankaikkisen elä- 
män sanat.» Pietari oli löytänyt iankaikkisen elämän sanat. Hän 
oli päässyt siitä sanasta kiinni, mikä sana kirkastaa Jumalan 

Pyhän Pojan, ja niin ei Pietarille jäänyt muuta mahdollisuutta 
kuin pitää tuosta sanasta kiinni. 

Joka sanan jättää, se jättää Kristuksen. Joka Kristuksen hyl- 
kää, se hylkää armon. Joka armon kadottaa, se kadottaa kruu- 
nunsa. 

Toinen taivaallisen Isän armonanti meille synnin maan tai- 
valtajille on Herran pöytä, eli Herran pyhä ehtoollinen. Sille 

ihmiselle, joka haluaa kruununsa pitää, joka haluaa yhteytensä 



Kristukseen säilyttää, ei Herran pöytä ole vieras, vaan hänen 
tiensä uudelleen ja taas uudelleen suuntautuu sen ääreen. Tuo 
matka ei hänelle ole velvollisuus, eikä laki, vaan se on Hyvän 



Paimenen — joka kaikessa oli itse kiusattu niin kumi mekin - 
antama erinomainen keino säilyttää usko vaikeiden elämäntais 



telujen keskellä. 

Kuinka monta syntitaakkaa onkaan ehtoollispöydässä saatu 
laskea uupuneilta harteilta ja rääkkäytyneistä sydämistä Armah- 
tajan jalkojen juureen. Ja kuinka moni voimaton onkaan siellä 

saanut uuden voiman, niin että on voinut kohota yli ajan ja sen 
vaikeuksien kuin kotka Jumalan korkeuteen. 

Ei ole sentähden ihme, että Herra sanoo meille, joiden pitäisi 



kruunu säilyttää ja jotka elämämme ja uskonkilvoituksemme 
vaikeuksien keskellä olemme saaneet Herran ehtoollisella käy- 

mismahdollisuuden lahjan: »Pidä, mitä sinulla on! Älä jätä, jos 

taivaaseen haluat, Herran pöytää. Käy siellä! Mene kaikkine 
mahdottomuuksinesi! Mene selvittämään menneisyyttäsi! Mene 
etsimään uutta voimaa tulevaisuuteesi! Älä hylkää Herran lah- 
jaa! Jos se lahja ei sinulle kelpaa, se lie merkkinä siitä, ettei se 

Herrakaan, joka ehtoollisessa ruumiinsa ja verensä antaa, sinulle 
kelpaa.» 

Ja vielä olisi, ystävät, meidän — Jumalan armonanneista pu- 
huttaessa — ehdottomasti mainittava kolmaskin anti, nimittäin 
Herran seurakunta. 

Mikä sanomaton armo se onkaan, että saa kuulua valtaisaan 

Kristuksen kirkkoon, kirkkoon, mikä ei ole meidän varassamme, 

vaan mikä on ollut ja mikä on ilman meitäkin Jumalan luomana 
maan päällä. Se kirkko on koonnut läpi vuosisatojen kansoja ar- 
monvälineiden ja niiden kautta Kristuksen tykö, ja sen kirkon 




piirissä on läpi aikojen kulkenut Kristuksen juhlasaatto, 

ihmisten joukko, jotka kruunuansa säilyttäen ovat pyrkineet 

Herran opastamina ja auttamina Jumalan kirkkauden valta- 
kuntaan. 

Ulkopuolella tätä seurakuntaa ei Herran johdolla taivasmat- 
kaa tehdä. Vain siellä, missä evankeliumi puhtaasti saarnataan 

ja sakramentit evankeliumin mukaisesti jaetaan, vain siellä on 

kruunun säilyttämisen mahdollisuus. Ja tähän seurakuntaan on 

* 

Herra meidät sekä kutsunut että liittänyt. Hän on nähnyt meidät 
arvollisiksi seurakuntansa jäsenyyteen ja tässä jäsenyydessä Hän 
on sitten meitä monin tavoin ja monin erin aina lapsuudesta 
saakka hoitanut ja kasvatellut, herättänyt ja virvoittanut, pai- 
namit parannukseen ja auttanut uskon toivoon. 

Me emme usein huomaakaan seurakunnan suurta lahjaa, sen 
sanomatonta kannattavaa voimaa. Niin kuin terveyden lahja 
meille usein selviää vasta sitten, kun se otetaan pois, samoin olisi 
laita varmaan seurakunnankin. Ilman sen kannattavaa voimaa 
jäisi pää vaille pelastuksen kruununa, vaeltaja uupuisi vaival- 
loisen matkansa vaivoihin. 

Mutta mikä Jumalan lahja saada elää Hänen seurakunnas- 
saan! Vaeltaa toisten vaeltajien kanssa, kilvoitella toisten kilvoit- 
televien kanssa, viljellä sanaa toisten sanan viljelij öiden kanssa, 
uskoa toisten uskovien kanssa, tehdä parannusta toisten paran- 
nusta tekevien kanssa, itkeä syntejänsä toisten syntejänsä itke- 
vien kanssa, jäädä armon varaan toisten armon varaan jäävien 
kanssa, pyrkiä säilyttämään kruununsa toisten samaa pyrkivien 
kanssa. 

Tämän kaiken ja vielä paljon muuta on Herra meille antanut. 

Kunpa vahi saisimme Hänen lahjansa pitää ja siten pelastumi- 
semme mahdollisuuden säilyttää. 

Luovutetunkin alueen asujamisto — niin kuin kaikki muut- 
kin kristityt on Herran pelastusvälineet saanut. Sana on kut- 

sunut ja hoitanut sinua, ystävä. Ehtoollispöydässä seisoit kerran 

nuoruudessasi ensi kerran, mutta se pöytä on ollut sinulle avoin 
läpi vuosien. Ja vaikka kotiseurakuntasi Karjalassa onkin siirty- 



100 



